(1) Kui maksukohustuslane ei ole maksuvõlga tasunud maksuhalduri poolt käesoleva seaduse § 129 alusel, maksuotsuses või  vastutusotsuses määratud tähtaja jooksul, alustab maksuhaldur võla sundkorras sissenõudmist. Maksuhalduril on õigus sooritada järgmisi toiminguid:  1) taotleda kinnisasja käsutamise keelumärke kandmist kinnistusraamatusse;  [RT I 2008, 60, 331 - jõust. 01.01.2009]  2) taotleda ehitise kui vallasasja käsutamise keelumärke kandmist ehitisregistrisse;  [RT I 2008, 60, 331 - jõust. 01.01.2009]  3) taotleda sõiduvahendi käsutamise keelumärke kandmist vastavasse registrisse;  [RT I 2008, 60, 331 - jõust. 01.01.2009]  4) taotleda laeva käsutamise keelumärke kandmist laevakinnistusraamatusse;  [RT I 2008, 60, 331 - jõust. 01.01.2009]  5) anda korraldus väärtpaberite või väärtpaberikonto blokeerimiseks vastavalt Eesti väärtpaberite keskregistri seaduses sätestatule;  51) taotleda hüpoteegi seadmist kinnisasjale või laevakinnistusraamatusse kantud laevale või tsiviilõhusõidukite registrisse kantud õhusõidukile. Hüpoteegi suhtes kohaldatakse asjaõigusseaduses sätestatud kohtuliku hüpoteegi regulatsiooni;  [RT I 2008, 60, 331 - jõust. 01.01.2009]  6) pöörata sissenõue rahalistele nõuetele ja varalistele õigustele käesoleva seadusega või täitemenetlust reguleerivate õigusaktidega sätestatud  korras.